Пра выдатныя творчыя і арганізатарскія здольнасці кс. Мікалая Ліпскага гаварыў і старшыня навасёлкаўскага сельсавета Канстанцін Мядзведзеў, выступаючы перад вяскоўцамі пасля Імшы. Асаблівыя словы падзякі ён адрасаваў лучайцам, якія падтрымліваюць ідэальны парадак не толькі на сваіх падворках, але і на прыкасцёльнай тэрыторыі. Ксёндз Мікалай Ліпскі, Галіна Фёдарава, Валянціна Пронька, Аляксандр і Надзея Курдо, Іван і Ганна Каралёнкі, Эміль і Людміла Файферы былі адзначаны ганаровымі граматамі сельсавета.